|  |
| --- |
|  grb-rh  |
|  |
|

|  |  |
| --- | --- |
| grb | **REPUBLIKA HRVATSKA****ZAGREBAČKA ŽUPANIJA**Upravni odjel za prostorno uređenje, gradnju i zaštitu okoliša |

 |

**U P U T E Z A P R I J A V I T E LJ E**

**Programa/Projekata za financiranje/sufinanciranje izrade nove katastarske izmjere katastarskih općina na području Zagrebačke županije** **u 2019. godini**

**I. CILJEVI PROVOĐENJA PRIJAVLJENIH PROGRAMA/PROJEKATA**

Opći cilj financiranja/sufinanciranja Programa/Projekata izrade nove katastarske izmjere katastarskih općina na području Zagrebačke županije u 2019. godini putem sredstava osiguranih u Proračunu Zagrebačke županije za 2019. godinu je poticanje dugoročno održivog i teritorijalno uravnoteženog razvoja na cijelom području Zagrebačke županije.

Cilj prijavljenog Programa/Projekta mora biti jasno definiran, u skladu s Županijskom razvojnom strategijom Zagrebačke županije do 2020. godine i mjerljiv, sukladno indikatorima provedbe iz točke 2. Uvjeta i kriterija za financiranje Programa/Projekata izrade nove katastarske izmjere katastarskih općina na području Zagrebačke županije („Glasnik Zagrebačke županije“ broj 14/18).

**II. PRIJAVITELJI**

* jedinice lokalne samouprave

 **III. PRIHVATLJIVI TROŠKOVI**

* prihvatljivi su svi troškovi za radove i usluge sukladno stavkama iz financijskog plana i troškovnika Programa/Projekta

**IV. VISINA IZNOSA FINANCIRANJA/SUFINANCIRANJA**

Maksimalni iznos financiranja/sufinanciranja kojim Zagrebačka županija može sudjelovati po pojedinačnom Programu/Projektu je najviše do iznosa od 1.000.000,00 kn.

 Programe/Projekte jedinica lokalne samouprave I., II., III. I IV. stupnja razvijenosti Zagrebačka županija može financirati do 100% iznosa vrijednosti Programa/Projekta, Programe/Projekte jedinica lokalne samouprave V. i VI. stupnja razvijenosti do 80% iznosa vrijednosti Programa/Projekta, a Programe/Projekte jedinica lokalne samouprave VII. i VIII. stupnja razvijenosti do 60% iznosa vrijednosti Programa/Projekta.

**V. TRAJANJE I LOKACIJA PROGRAMA/PROJEKTA**

* Financiranje/sufinanciranje od strane Županije moguće je za jednogodišnje i višegodišnje Programe/Projekte, ali za aktivnosti i dio troškova investicije koji će se realizirati u tekućoj godini.
* Ukoliko je prijavljeni Program/Projekt dio višegodišnjeg Programa/Projekta i funkcionalne cjeline, prijavitelj je isto dužan navesti i obrazložiti u prijavnom obrascu i po potrebi u dodatnoj dokumentaciji. Aktivnosti i troškovi prijavljeni za financiranje u tekućoj godini moraju biti utvrđeni i planirani kao faza/etapa.
* Lokacija na kojoj se provodi Program/Projekt mora biti na području Zagrebačke županije, a može biti na području jednog ili više gradova, općina ili mjesta (naselja) u Županiji.

**VI. OBVEZA POSTUPANJA SUKLADNO UPUTAMA I TEKSTU JAVNOG POZIVA**

Prijavitelji su u obvezi prijedlog Programa/Projekta izraditi sukladno ovim uputama i tekstu javnog poziva. Prijavitelji su obvezni ispuniti prijavu prijedloga Programa/Projekta na obrascu za prijavu. Uz prijavu u obvezi su dostaviti svu potrebnu dokumentaciju. Obrazac za prijavu dostupan je na službenoj mrežnoj (web) stranici Županije. Prijava izrađena suprotno tekstu javnog poziva i ovim Uputama smatrat će se neprihvatljivom prijavom i kao takva će se odbiti.

**VII. PREGLED I OCJENA PRIJEDLOGA PROGRAMA/PROJEKTA**

Pregled i ocjenu pristiglih prijava Programa/Projekata na javni poziv, te prijedlog Odluke o odabiru Programa/Projekta i dodjeli sredstava za financiranje/sufinanciranje izrade nove katastarske izmjere katastarskih općina na području Zagrebačke županije u 2019. godini, provesti će Upravni odjel za prostorno uređenje, gradnju i zaštitu okoliša Zagrebačke županije.

Župan donosi Odluku o odabiru Programa/Projekta i dodjeli sredstava za financiranje/sufinanciranje izrade nove katastarske izmjere katastarskih općina na području Zagrebačke županije u 2019. godini.

**KLASA: 400-02/19-01/01**

**URBROJ : 238/1-18/5-19-04**

**Zagreb, 08. svibnja 2019.**